Cristu Benditu de La Serraílla

El Cristu Benditu (Santo Cristo de la Victoria) es una imagi del Cristu que se venera nel conventu d'Agustinas Recoletas dela Serraílla (Caçris).

 Estoria 
Es una escoltura de maera policromá, hecha enos Mairilis pol escoltol mairileñu Domingo de Rioja, alreol de 1635, por encargu dela beata Francisca de Oviedo y Palacios. Hue retenía en varius lugaris por ordin realis, pos tenía fama de milagrera por ondi diva passandu, assina que endispués l'obispu don Plácido Pacheco tamién la retuvu en Prasencia, peru a la postri trunfó la querencia i la fe dela beata, de mou que la talla allegó a la Serraílla el 13 de abril de 1641.

 Descrición 
La imagi muestra a Cristu de pie, abraçandu una crus, pisandu una calavera col su pie gachu i sostribau sobri la pierna diestra. El caraiti emotivu se vei bien patenti por la mirá honda de Jesús i pola muncha sangri que brota delas sus herías. 

El Cristu Benditu goza de mucha devoción en toa la Extremaúra, y hasa el su santuariu allegan abondus devotus conos sus redus.



El Cristu Benditu hue restaurau en 1992 por Mariano Nieto Pérez, Conservaol-Restauraol del Museo Nacional de Escultura.

 Referencias 

 Atijus p'ahuera 
 Santo Cristo de la Victoria de Serradilla.